
SHI KYNTIEN NA U NdNGTHOH 


Ka Flaka Labanj/-Nangp)iylliit ka dei ka bynta |oni> 
ka Ri Jainha (pail and paiccl oi crstvNiiilc JairiUa hiiipirc) 
ha kaba ka cion la u loup n f)(»Ioi ii Hidoi Non^^ph> llui nh»i 
pen » khnnh la ki blaJa. la ka iiniisynshai khadar bad 
iiha del i uh u Nonglnshai uh i ha kh 1 u'h diih |nng ka I laka 
shwa ban poi sha ka in)^>han Ka I lakn Non^^phs licit ka d t 
kawci na ki khatar I- 1 aka |ong ka Ri Jainiia haba ka ii lainha 
ka dang don la u jong IJ Syicni 

Kane ka ihain ka don na shaphan^^ laiin^hatci bad 
lannnihngi join^ ka Ri laintM Ka I l.ika k<i don hapdcng 
)ong kn 2S L bad 26 North I aiiludc bad 90"" P bad 9^^^ 
Not lb Longitude k i Ininlia HilK I )isti u t )c»iip ka \U ghalava 
Kane ka thani ka don la kapnig k.i iiinznvnnat bad kalM 
seisoh lia ka liang ka icp ka naiig, ha kaba vtn pat 
pyndonkam sboh dawai haduh ka poi ba tlioh la kane ka 
Kot bad ka long kawci na ki fham kaba ifvnnat lam long ka 
Jaintia Hills Ki briew kiba na bai kanc ka { laka ki la wan 
ban ingoh la ka, ka p>nk\iima\\sah la ki la ki iingitvnnat 
long ka ha ka |ingmi long ki Ka long ka laka kaba seisoh 
bad kaba sboh bha, kaba ladei bha ha ka rep ka rung kum u 
kba, u Rievchadeni, ka Shiicn, n Sying. u Nci-lieh, ii Nei- 
long u Shynrai, u Krai, u Sohniy ngken, u Plianich, u 
PhansaN^, u Klong , ii Pathaw bad ka long uih ka laka ka ba 
ladei bha ha y j^niang Rviuiia, lep laha icp Kynphad 
bacfkiwei kiwei de ki rukoin rep Nalor b<i ka long ka jaka 

kaba iadei bha ha ka rep ka riang, ka long ruh ka ja ka ka ba 
iadei bha ban ri jingri kum ki Masi, Blang, Muid, Bangkor, 
Sniang, Syiar bad kiwei kiwei de kijaitjingri. 

Ka khyndew da lade hi ka long kaba seisoh bad kaba 
sboh bha bad ki Nongrep jong kane ka thain kim pat la shym 
pyndonkam ia kano kano ka jait sboh dawai haduh ka por 
ba thoh ia kane ka jingthoh, namar ka mariang dalade hi ka 
long kaba seisoh. U slap u hap jur ha ka por lyiur bad rang 
ha ka por tlang. Ha ka por lyuir ka stiinbneng ka shit bha ha 
ka por Tlang shit ruh em khriat ruh em (moderate climate). 

Arphewsan snem mynshwa, shwa ka snem 1980, katba 
ym pat iaid iew bha ka diengkubit kane ka thain ka long ka 
thain kaba la tap da ka ' lawbah ' lawsan, kaba la tap da ka 
khlaw kaba rben, ha kaba kiba bun ki Mrad khlaw bad ki 
sim ki Doh na kylleng ka Ri Jaintia bad na Thor-Assam, ki 
wan shongrieh ia lade ha kine ki lawbah lawsan. Mynta pat 
haba la synlen ka Lum ka Pdein ki khlaw ki btab ha ka 
jingnangroi ki briew kane ka thain ka lakylla bak la bak. Ka 
jaka ba khlaw mynshwa mynta ka la khuid plen bad kylla 
sha ki jaka phlang ba jyrngam bad ki Mrad ki Mreng bad ki 
Sim ki Doh kum ki Hati ki Khla-balieh; ki khla-baiong; ki 
Khla thohryndia khyrwang;ki Krong;ki Ksar;ki Khlasim;ki 
Suri-symper; ki Suri-bhur;ki Niangbri;ki Dngiem; ki 
Diengkhiet, ki Brai, ki Raikyrtong, ki Raiphlang, ki 
Shriehbalieh, ki Shriehbaiong, ki Shriehwasoo, ki Tngaw, 
ki Huleng ki, ki Phaidong, ki lapwiang, ki Sier, ki Skei, ki 
Bthong, ki Mynthna, ki Masi- prud, ki Ksawkhyndaw, ki 

Phyllat bad kiwei de ki jait mrad ki la kynriah jaka bad ki 
la sdang ban duhjait. 

Kumjuh na ka liang ki sim ki doh kum u Rongkohngor 
(Hornbill), ki Ramakhnah, ki Khlieng-kittylli, ki 
Khliengkhung, ki Khliengkok-klir, ki Dhoh, ki Khlieng- 
shakar , ki Khliengshyrtung, ki Khliengiong, Klew, ki 
Synriang saw, ki Synriang jymgam, Raklawliehkhlieh 
(white-head bird) ki Rasoi-kdait, ki Rasoi-wamon, ki Moina, 
ki Labadur , ki Padersnieh, ki Longdkhur jymgam, ki 
Longdkhur saw, ki Longdkhur sangia, ki Syiar khlaw, ki Nirei, 
ki Latyud, ki Sim latyap, ki Dok-lamiang, ki Saro kseh, Simslein 
(Lapynda), ki Khruid, ki Niangkhiar, ki Sim-shun, ki 
Khliengmaha, ki Lashait, ki Simshyntat, ki Sinbain, ki Jitnai, 
ki Tuta, ki Langlit, ki Shyrwat, ki Paitpuraw, ki Rablong stem, 
ki Rablongstain, ki Sim parkhyndaw, ki Sim sooradang, ki 
Mukuh, ki Kler -khlak, ki Sim makariang, ki Simphlang, ki 
Pdiawdoit, ki kOh, ki Phreit, ki Simpein, ki Pianglup, ki 
Beinbong, ki Titpu, ki Yalliap, ki Lakynjar, ki Lara, ki 
Simdaibei, ki Jalisiaw, ki Sim-um, ki Dit-dit, ki Beintyllok, ki 
Simsiej, ki Simjymgam, bad kiwei de ki jaitsim ki la sdang 
ban duhjait namar ba la syllen ki khlaw ki btab. 

Ha jingnangroi nangbun ki briew wat ki mrad kiba shong 
basah hapoh khyndew kum ki Khan, ki Piahlang, ki Nilein, ki 
Tangtur ki Yangkheit, ki Brai, ki Khnai ba bun jaitjd Risang bad 
kiwei ki la sdang ban duhjait. la ki Rabit leilei la khamiar ban lap 
lait satang ha ki katto katne ki jaka phlang. Ha ki snem kiba kham 
mynshwa lah ruh ban shem ha kane ka thain ia ki bsein ba bunjait 

kum ki bsein iong, bsein iong walieh( Cobra and pythons ) ki Rali 
bsein jymgam ki bsein khlot, IVrpit, bseinsooradang, bsein um 
bsein pyithoh bad kiwei de ki kynja bsein kum ki rymblen, ki 
niang sarang, kiba bun hi ki bsein ki dei kiba sniew (poisonous) 
hynrei la ong ruh ba don ki bsein kiba ym shym la don bih satia 
kane ka paw na ki briew kiba shah dait bad puh bsein. 


la kane ka Thain la bynta ha ki arbynta (1) Thain 
Khlaw (2)Thain lum phlang ha kane ka thain khlaw la tap 
da ki siej ki Skong ki Shlaw ki Rathem, Ki Rangai, ki Shken 
bad kiwei de ki jait dieng kiba jyrngam sah baroh shisnem 
lynter. Ha kine ki Khlaw lah ruh ban shem ia kiba bun jait 
ki dieng kum ki Lar-i, Latyrngai, ki Dieng Blai, ki Dieng 
Bti, Laphiang, Diengrai, Kreit, Rakhlaw, Diengmyrsiang, 
Latangjoo, DiengMuklai, Pliah, Dieng Sning, Lakhar, Skap, 
Makalein, Sapdem, Diengjap, Tyrpeinkhia, Diengmoo, Kseh 
bad kiwei de ki jait dieng kaba ki briew ki pyndonkam haba 
shna ing shna sem. 

Kum ka Elaka kaba don artylli ki 'lawkyntang ( 1 ) "Ka Khloo 
Blai Lyngdoh" ha ka Thain Labang bad (2) "Ka Khloo Blai 
Lyngdoh" ha ka ThainNongphyllut kaba don na rud wah Mynriang 
ha lynti iaid na Kyarabon sha shnong Laher. Kine ki 'lawkyntang 
ki dei ki khlaw kiba la ri bad sumar kyndong da ka Raij bad ka 


ba ia ka ' lawkyntang ka ba don ha wah Mynriang ia wan pom da 
ki riew shimet lyngba ki bor District jong ka Karbi Anglong 
Autonomous Council ha kine ki khyndiat snem kiba la leit noh 
kh 1 em da burom bad niewkor ia kane ka 'lawlyngdoh 'lawkyntang 

tang namar ba dei ka 'lawlyngdoh, lawkyntang jong ki Pnar. 


Haki snem kiba mynshwa , hashwa ba kine ki jaka ka shah 
khliahjubornakaRi Jaintiahaka 13tarik April (laiong) 1951 da 
ka Sorkar Assam, ka long ka Elaka ka ba tap da ki khlaw kiba 
rben kham tarn ha ki rud wah jong ka wah Mynriang wah Myni 
wah Myntang bad wah Kupli. Ka jingdon ki khlaw kiba rben ka 
pyllong ia ki mrad ki mreng bad ia ki sim ki doh ban wan shong 
bad rich tngen ha kane ka Thain, hynrei mynta ki laphet rich shabar 
kane ka thain. 

Ki Labang-Nongphyllut ki dei ki Pnar bad ki khun ki 
Ksiew jong u Hynniew trep hynniew Skum. Ka ktien 
Labang- Nongphyllut ka dei ka kyntien ka ba la khot kyllum 
ia ki nongshongshnong kiba shong ha ka ne ka Elaka bad 
dei ha poh kane ka Elaka ba la kha ia ka Kordor Lyngdoh 
bad ia u Paila War. 

Ha ka jingiadei bad ka SAMLA LABANG ka dei ka 
Parom ka ba shu thaw hi bad ringdur da U nongthoh ban 
Pynsahnam ia ka Thain Labang Elaka U Doloi Nongphyllut 
ka kyrteng bad ka kur jong ki briew kiba kdew ka kane ka 
kot kani don jingktah lane don jingiadei badno badno ruh. 


M.M. ThaTang 

KA SAMLA LABANG 


La kha ia ka Kordor Lyngdoh ha ka 20 tarik u 
Kynthang (kyllalyngkot) jong ka snem 1825. Ha kata ka 
por u Kat Tamaha, u long u Doloi jong ka Ilaka Labang- 
Nongphyllut. Ka llaka Labang-Nongphyllut ka long kawei 
na ki Ilaka jong ka Ri Khatar doloi, ia kaba la tip mynta 
kum ka Jaintia Hills. La kha ia ka ha ka iingtrep phlang 
barit kaba don halor u lum ba itynnat bha ia uba ki khot u 
“Lumdeinkynthong” ba don hajan shnong Lumpliah - 
Mooknor. Wat la ka iingtrep kaba rit pynban ka kper kaba 
heh bad kdba iar bha. Ki Viewtymmen ki juiathuh khana ba 
kat kum ka khanatang; ka kmie jong ka Kordor ka dei ka 
Men Phymai Lyngdoh bad u kpa jong ka u Woh Jimon Sulip. 
Ka khanatang ka ong ruh ba ha ka por ba kha ia ka Kordor, 
ka Men Phyrnai ka la kham met-iaw bad ka la kynjoh sha 
ka 45 snem ka rta bad u Woh Jibon pat sha ka 50 snem eiei. 
Ka la long ka jingkmen ka bakhraw ia ki kur ki Jaid, ki kha 
ki man bad ki lok ki jor haba la kha ia ka . la ka Men Phymai 
bad ia u Woh Jibon pat ka la long ka jingkmen kaba palat 
liam ha ka jingim jong ki ym tang ba ki la ioh khun hynrei 
kaba la pynhun mynsiem hi Jrut ia ki ba ki la ioh da ka 
khun Kynthei kaba long ka jaid ka kynja, ka nongiohpateng 
ia kiei kiei baroh katba ki don bad ka ban mihpli ia ki lashai 
lashisngi. 

Wat la ki long ki baduk ha ka sngi Nohmynsoo 
(pyrtuid boo ha ki Labang) ka sngi jer kyrteng, ki Icmie ki 


0 ) 



Ka Samla Labang 


kpa jong ka kum ka dak ka jingkmen ki la khot bad lawer 
lut ia baroh ki kur ki jaid, ki kha ki man bad ki lok ki jor 
ban wan bam khawai ha iing jong ki. Ha ka sngi ba ki 
pynlong ia ka jingkhawai naduh dangstep ki briew ki la 
iabun-kam ha iing ka Men Phyrnai ban ot doh ot jhur, ban 
shet ban tiew, ban sait ban khlieng bad ban pynbiang lut 
nadong shadong ia ka jingdonkam jong ki nongbam kiba la 
khot sngewbha sha kane ka jingkhawai Nohmynsoo, 

Ka Men Phyrnai bad u Woh Jibon ki long ki briew 
kiba im ha ka rep ka riang bad ki long ruh kiba minot bha 
ha ka kam ka duk. Kumta ha kane ka kper kaba heh bad 
kaba iar jong ki, lah ban shem ia ki jait jynthung ba har- 
rukom ia kaba ki thung ki tep ha ki aiom, kum u Krai, 
riewhadem, u Neilieh, u Nei-iong, u syingmet, u 
Syingmakhir, u Rynsun, u Piat, u Shyrmit (Shynrai) u 
Phankaro, u Phanlieh, u Phandieng, u Phanli (Salahli ha ka 
ktien Labang) u Phankdait (Salah Kdait) u Presbin ba 
bunjait, u Tohtung (ba shet tungrymbai) ki wang ba bun jait 
kum ka Wangphyrni (Wangpanai) Wangshriew Naka, 
Wangshriew- kwai, Wangiong, Wangshriew khon-nian, ka 
Wangmoo, Sohmynken, Sohmynrit (Samrit man -Labang), 
Sohbaingon, Sohsaw, Sohkhia, Pathaw, Pathaw iwbih, 
Pathaw shimon, u Klong shetjhur, u Klong ( Klong tongum) 
u Tohja (rymbai ja ) u Jangew, u Jathang, u Jamerdoh, u 
Sohngang bad sa kiwei de ki jait jhur kum u Lapuwi, ka larem 
heh, larem rit, ka lamahek, u laiang, u laiur, u Jyllang, ka 
Salendem, ka Latynsah, ka Pylleindaku, ka Sohlaphiah, ka 
Sngadlakymbu, Tohtari (babun jait) bad kiwei de ki jait jhur. 



Ka Samla Labang 

Ha kane ka kper jong ki, ki thung ruh ia ki soh ki pat 
kiba laiphewjait laiphew har-rukom kum u Sohshram, 
Sohpieng, Sohtaintli, u Sohlane, Sohpyrdong, Sohsaniriang, 
Sohniamtra, Sohjew, Sarmat, Salong, Sohbah, Sohpriam, 
Sohsakhne, u Sakhalain, Sohthylliang, Sohsatat, Sohsynie, 
Sohsuit, Sohlasarmi, u Sohlyngngi, u Sohliia, u Sohshang, 
u Sohbrap, khlem da khein ia kiwei de ki jait soh kum u 
Sohsaludong, ki Sohshiah babun jait bad kiwei de ki jaitsoh. 
Nalor kine don ruh bun jaid ki dieng ki Siej, kum ki Rang, 
Shlo (Shlaw), Rathem, Skhen-knap, Siej-iong, Siej Thri, 
Tyr-a, bad kiwei de ki jaitdieng kiba phuhsyntiew bad ki 
tiewdieng ba har-rukom bad ki syntiew khlaw ba bun jait. 

Ka jingdon jong ki diengsoh kiba har-rukom bad ki 
Syntiew ki skud ki ba laiphewjait laiphewsker, ki khring ia 
ki Thabalieh bad ia ki Ngap ba bun jait kum u Luwai (Luwe 
ha ki Labang) Rapiang (jait ngap), ki Syon dieng, Syon 
khyndew (jait ngap kibarit)-Rasluin ha ki Labang- 
Nongphyllut), ki Syon (kiba don sni bad ki bymdon sni) 
Luwesangia, ki Dkhi, ki Dkhaw, Ngap-riang, Ngapiali-ur, 
u Phyrngat, u Synhen, ki Jawkiad (Kynja ngap), Ngap Klong 
(Kyienklong) Ngap thiahsngi, ki Ngapsla, Ngaptung, Tkhi 
iong, Tkhisaw bad kiwei de ki jait Ngap bad ki Thabalieh 
babun rong kiba ha la ki jait ki jait, kiba wan kjit umbang 
umthiang na ki syntiew ki skud kiba don ha kane ka kper. 

Ka jingdon jong ki Sohkhlaw kiba laiphewjait, kum u 
Sohbliat iong, Sohbliat saw, Sohli-ia, Sohsynie, Sohot, 
Shshiah, Sohlang, Sohlatdem, Sohdienglaha, Sohlattynsah, 

Ka Samla Labang 

Sohlatar bad kiwei de ka khring ia ki sim ki doh, kum ki 
Lyngdkhur jyrngam, Ladkhur-saw, Ladkhur-sangia (jait 
longdkhur kiba rit), Paitpuraw (Laroit) jyrngam, Synriang 
saw, Labadur (jait longdkhur kiba heh) Rakhlaw-li«^h kblieh 
(white head birds), Rasoikdat, Rasoiwamon, ki Langlit, ki 
Tuta, ki Titpu bad kiwei de ki jaitsim. 

Ki jingdon ki dieng ki siej bad ki Sohkhlaw ha kane ka kper 
hateng hateng lah ruh ban iohi ia ki Mradkhlaw kiba wan 
bamsohdieng, kum ki Skei TVrkhang, Skei-pangam, ki Shriehsaw 
(Shriehwasoo), Shriehiong (Shriehwaiong), ki Tngaw (Tngoo), 
Huleng, ki Padersnieh, ki Risang, ki Pshad, ki Phaidong, ki 
lapwiang, ki Hulu (huleng) bad kiwei de ki jait khnai kum ki Nilein, 
ki Nitur, ki’Naituh, ki’Nairynsian (jait khnai kiba rit) bad kiwei 
de ki jait khnai. La iathuh ruh ba lah ban iohi man ka sngi halor ki 
Diengsning, Diengkya, Diengjri kiba don ha kane ka kper ia ki 
kynja khlieng ba bun jait, kum u Khliengkok-klir, khliengiong, 
Khliengshakar, Khliengdhoh, Khliengshyrtung, Khliengkit-tylli 
kiba apthap bad kem ia ki sim ki doh kiba wan bam wan puhsoh 
na kane ka kper. Shuh shuh halor ki diengjri lah ban iohi ia ki 
Ryngkoknor, ki Ramaknah kiba wan bam Sohjri khlieh ka sngi ha 
kane ka kper. La iathuh ruh hateng hateng wat ki Dngiem. 
Ki’Niangbri (Sniang khlaw) ki Diengkhit, ki Brai lah ban shem ba 
ki wan bam Sohot, Pathaw, Shriew, Phankaro, Phandieng ha 
ka por step bad por janmiet ha kane ka kper. Nalorkata kane 
ka khlaw ka khring ruh ia kiwei de ki jait khniang kum ki 
Shawkok, Niangkongwieng, Niantyrshang, Niangtaser, 
Nianglartham, ki kongweng kiba ud kiba pah baroh shisngi. 

Ka Samla Labang 

Ki Nongiaid lynti kiba dei iaid na rud kane ka kper kim 
banse ban sangeh shiphang arphang ban peitkai ia kane ka kper 
bad kiba kit jingkit ban shongthait pynjah jrem shipor arpor lane 
shikyntien Kwai ban peitkai ia ka jingitynnat kane ka kper bad 
ban peitkai ia ki Ngap bad ia ki Mrad bapherbapher kiba wan inih 
wanher sha kane ka kper. Ki Ngap kiba pher kiba wanher na shatei 
na shathie na sha mihngi bad na sha sepngi kiba wan kjit Umbang 
Umthiang na ki Syntiew ki Skud jong kane ka kper bad kiba suh 
kylla pat sha la ki Sympa sha ki rudwah ka par Wahmyn-I, 
Wahmynriang bad sha ki ‘Lawbah lawsan barben jong ki 
‘Lawkyntang ka Ilaka Nongphyllut. Dei ha kane ka iingtrep - 
phlang kaba don ha kane ka kper ba ka Men Phyrnai Lyngdoh bad 
u Woh Jibon Sulip ki la kha ia ka khun ba marwei jong ki “ Ka 
Kordor 

Ia ka Kordor la kha hamar basdang kynrong ka sngi 
(sdang niihsngi) ka long ka khynnah kaba la kha bhasngi, 
ka babha briew kaba kat ka jingbha briew kaba la palat liam 
ka jingbha ban ia kiwei pat ki khynnah jong kane ka thain 
Labang-Nongphyllut, Ka dur ka dar la kumba oh, ka snieh- 
doh kaba saw hom-hoin la kum u Sohlyngngi uba la ihbha, 
ka khmut ka khmat kaba wandur kaba wandar rymmuin, u 
Sniuh uba lam sawstem rongksiar, ki kti ki kjat kiba dap 
doh, ki khmat kiba phyrnai, ka khmut kaba jrong itynnat la 
kumna shniah (stah) da u paintali, ki rmiangshyntur kiba 
stang bad kiba saw kumba tah lipstick, ki Shympriahkti- 
shympriahkjat jong ka ki long kiba wandur wandar bha, ka 
rynieng rynjot kaba jrong, ki bniat kiba-ni-lieh itynnat. 
Kumta baroh baroh kiba ju iohi ia ka, ki iaroh id kd 

Ka Samla Lahang 


jingbhabriew jong ka, kaba la palat Ham ia kiwei pat ki 
khynnah jong ka Ilaka Labang-Nongphyllut. Katba nangmih 
ki snem katta ruh ka jingbhabriew jong ka la nangjur bad 
nangwandur arshah. 

Kumba ki la kha bha-sngi ia ka, kumta ruh naduh dang 
khynnah ka long kaba pher bak-ly-bak na kiwei pat ki 
khynnah bad katba ka nangheh nangsan ka nangpynjanai 
ialade ha ka akor bad ka burom. Naduh dangrit kam ju 
kylliang ktien wat (shikyntien) shisien ruh iala ki kmie ki 
kpa lane ban iamai, iania bad la ki parakhynnah ne bad ki 
marjan marpa Ki lok ki jor ki marjan iing marjan-sem ki 
sakhi ia kane ki ju ong “ Ba kim ju iohsngew wat tang 
shikyntien ba kan kren eh kren khor bad ban kren khlem 
akor ia ki lok ki jor, kiba marjan iing marjansem, ia ki kur 
ia ki jaid, ki kha ki man bad ia ki Nongleit Nongwan kiba 
dei iaid lynti na jan ka kper jong ki. 

Ka Kordor ka la wan na ka iing ka sem ka baduk hynrei 
ka long ka iing ka sem kaba donburom, kaba tipbriew 
tipblei, kaba kylluid bad kaba sbun mynsiem. Namar ba ki 
long kiba duk, kumta ki kmie ki kpa jong ka ki hap ban leil 
trei man ka sngi ban kamai jakpoh da ka jingthmu ban ioh 
ban pynsuk iala ka khun ba-marwei jong ki hadien habud. 
Namar-kata kam iohlad ban leit skul kum ba ioh kiwei pat 
ki khynnah. La ialhuh ruh ba ha kata ka por kim pat don ki 
skul pule kumba long ha kane ka juk mynta, hynrei la katta 
ruh la ong ba don hi ka jingleitskul, ha kaba ki Nongsikai 
(Nonghikai) ki hikai ia ki khynnah da ki dak da ki shin kum 

Ka Samla Labang 

kaba phah khubor da u Kyrwoh-thri, kampud kamsam da 
kaba teh da u Phlang bad kumta ter-ter. 

Naduh ba ka la sdang ban tipbriew ka la hap ban peit 
bad sumar ia ka ling ka sem. Hatcng hateng haba wan 
donkam ki briew ia i mei i pa jong ka, wat la kim lah ban 
iakynduh ia ki, ka Kordor ha ka rta kaba dangrit ka pynshah 
skhor biang biang ia ki jingdonkam jong ki. Haba ka iakren 
bad ki, ka kren dathew bad ia ka jingkren jong ki, ka da 
pynshongnia kaei kaba dei bad kaei kaba lait. Ka long ka 
khynnah kaba pariah ktien hynrei haba ka iakren bad ki 
briew ka kren suki jai bad kani ju pakhet (iaknieh) ktien 
haba dang kren kiwei. 

Ki Nongleit ki Nongwan kiba wan pan-um ban dih pynjah 
ia ka jingsliang jong ki, ka Kordor ka ai ia ki thik-thik katba ki 
kwah, kam ju khnium lane pynrankhmut, hynrei barabor da ka 
khmat ka bakhuid bad kaba phuhsamrakhie bad basbun mynsiem 
ka pynpaw ha ki. Ha khmat jong ka ym don kiba duk ym don kiba 
riewspah, ym don kiba khraw ym don kiba poh ym don kiba 
lehkhuid ym don kiba lehtngit, ha ka hi baroh ki long kiba iaryngkat 
kyrdan. Kane ka jinglong bymniew shiliangkhmat bad babha jong 
ka, ka tapkhlup bad ka pynlong ia ki briew baroh kiba leit kiba 
wan ban ieid kylliang ia ka bad ban iaipyrto-sah ia ka jinglong 
babha jong ka. Ka Kordor nalor ba ka long kaba bha briew kaba 
tipsngi, sa ka akor kaba bha, ki briew kiba dei iaid lynti narud ka 
iing bad ka kper jong ki, haba ki la iohi ia ka kim lah khlem da 
kyrtiangdien bad peit-ieid ia ka. Kito pat kiba la iakynduh kam 
bad ka, kim lah khlem da iaroh “Ah ka khun tipsngi ki briew 

KYNROT HALA KA KAM IING KAM 
SEM^KA TREI KA BENG. 

Ka Kordor naduh ba ka la sdang tipbriew ka ha^ khmih 
nadong shadong ia ka kam iing kamsem. Ki khun ki briew 
haba ym don kmie don kpa ha iing bunsien ki iabyrngia ka 
shongkai myllen ne ialehkai bad la ki paralok hynrei ha ka 
Kordor pat te em, ka bun kam ha kaba pyndep ia ki kam 
iing ki kam scm bad kam ju byrngia than eh ha ka iashongkai 
ne ialehkai. Kane ka jinglong babha jong ka katba ka 
nangheh nangsan ha ka rta ka nangpyntbit bad pynjanai shuh 
shuh ia la ka jinglong jingman bad ka jinglong sngewrit. 
Ka tip bha ia ka jingthait jingrem ki kmie ki kpa kumta kam 
ju pynwit ia ka thiah ka dem jong ki. Man ka step mar iariew 
u ‘larnyngkong kam nangthiah nangdem shuh. Ka khie joit 
na jingthiah, ka shim ia ka Mluh bad u rnga, ka shut bniat, 
ka bta-khmat bad ka sad ka khyllong. Nangta ka sliewding 
bad sdang sa ka shetja shct-jyntah khnang ba i mei i pa kin 
ioh bam ba kin dup lah ban lait trie Icit ktah dangstep. Ia ka 
jasngi ka Janong, ka Mluh, u Sohmynken, u Neilieh-u Nei- 
iong (ba la tylliat bha), ia u Rynsun, u Jyllang ka thep ia ki 
ha u Trop-ja. la u Kwai, u Tympew, ka Lynniang (Wathang 
ha ki Labang-Nangphyllut), ia u Ingmakhir bad ia ka Shun 
ka thep ha ka Pdok ka Kynjon (Pla-rit) jong ki khnang ba 
kin nymklet. 

Haba la thoh “ Uba thoh” (thoh shun ki blei) ka Kordor 
ryngkat bad ka jingsneng jingkraw kaba paka na la ki kmie 
ki kpa kumta ka tip biang-biang la ka kamram. Kumban 

shu ong noh katban shai ka pyrthei ka la ih ka Ja ka Jyntah 
lane ka la ihja ihjhur. Mar iadep ka shet ka tiew, ka shim ta 
ki Ktang (Tyndongum da ki siej) ka thep ha khoh (Khara- 
um) bad leit tongum na pungum jong ki hi kaba don ha kper. 
Ynda la wan tongum tongwah, ka plie-sem ia ki Sniang ki 
Syiar, sdang sa ka sar ka pynkhuid (lumpshem lumkyndur) 
ia ka Kyndondhari (veranda) ia ka Pshem, ia ki Shangkiar- 
ki Lymmiah (ki rud ki kiar jong ka iing) ia ki Duid ki Kharai 
bad ia ka iing ka sem hi baroh kawei. Ka long ka khynnah 
kaba smat kaba sting ban trei ban ktah bad kam sngewtynnat 
ban shu pynsepei ia ka por. Ka tang shu iohsngew tiak ba la 
khie thiah i mei i pa, ka iehnoh dak ia kaei kaba ka dangleh 
ka rung sha lingshetja ban tiew Umsha ia ki nangta bud sa 
ka aija aijhur ba kin ioh leit trei leit ktah dangstep. Haba 
shim ia ka jingdep kam jong ka, ka Kordor kam don por 
ban shongthait shongklikti lane pynsepei la ka por khlem 
da pynkhih la ki kti la ki kjat. 

Tang shu la leit, ki kmie ki kpa jong ka sha jingtrei, 
ka Kordor ka sdang ban trei ia ki kam iing kam sem. Ka 
sait ka khlieng ia ki khiew ki Pliang, ki Pela bad ia ki ki 
Siang. Nangta ka sar ka pynkhuid ia ki kamra, ka niad ka 
pynkhuid ia u pum-pum, ia ki Snurthapbawa bad ka buh 
ryntih ia ki tiar ki tar, ia ki Lyngknot (Knor), ki Mula (Mura) 
hala ki jaka. Haba ka ia iohi ba u Khaw u la jan-lut na u 
Shang na u Khri (ba ki ju buh ia u khaw ba kin shetja) ka 
tong ka khat ia u Kba na u Thiar u Tyllu, ka sei ia u Shylliah 
u Thiein ha phyliaw ha pshem bad that ia u haduh ba un da 
rkhiang bha. Hadien ar lai kynta haba u kba u la eh, ka sa 

kynrih bad pynkhlad uno u Met uno u Stait bad ka sa sdang 
pat ban dungkhaw. Tang shu dep dung shisyndon ka peh ka 
pynkhuid bad ka sa buh ia u khaw ha u Shangbuhkhaw. la u 
Skam u Pyrsit ka pynlang shijaka ban dup ai bam Sniang 
bam Syiar. Ia u Skum u Stall ka khat bad leit theh ha ka 
jaka thehniut kaba don hapoh kper jong ki khnang ban 
iohsboh ban thung ban tcp. Ia u Thlong u Synrei ka buh ia 
ki ha kyndong ha ka jaka ba ju buh ia ki man ka por. la ki 
Shang ki Khri, ki Maleng, ki Shalani (ki Shang ki Prah) ka 
buh ia ki halor tynger ba kim ym pyut bad lail na kaba soptit 
(phuhlangtit). 

Ka Kordor kam ju shong-kli-kti ne shong-jaipdeh. 
Haba duna kam ka dung ka peh, ka sail ka pynkhuid ia ka 
iing ka sem. Nangta ka jied ka khylliap bha ia ki Jain ki 
Nep. la kiba khuid ka thep ia ki hapoh u Trop u Japi, ia 
kiba tngit bad jakhlia ka buh ia ki hapoh ka khoh- ka Dabor 
ban leit sail ia ki sha Wah. Ha ka por ba ka lum ka lang ia ki 
Jain ki nep, ka da peii bniah kino kiba dangbha bad kino 
kiba la jot la pei. la kiba jot ba pei ka suh ka syrdep ia ki, 
khnang ban ioh phonglrei i mei i pa jong ka ne ba kan phong 
ialade hi ruh ha ka por ba ka puh ka dain bad ka kara ia ka 
kper ka prah. 

KA JINGMINOT lALA KA KAM. 

Hadien ba ka la pyndep ia ka kam iing kam sem ka 
shongthait shiphang arphang (shipor arpor). Nangta ka shim 
ia ka Wait-bnoh (Waitmyndor) bad ia u Mohkhiew ka rung 
sha kper bad ka sa sdang ban puh ban dain. la ki lyngkhot 
lyngkhai ne ki salit thri, salit skhen, ki salit Rasat, ki salit 
Tnger ba bret u kpa ha ka por ba u thain khoh, thain Shang, 
thain Khri thain Kriah, thain Khara (khoh kit um) thain Star 
bad kiwei de ki jait jingthain ka khur ka pynlang ia ki Eit- 
Syiar, Eit Sniang ka khur ka pynlang shijaka khnang ban 
ioh sboh ban thung ia ki jhur ki jhep ba bun jait tang shu 
dei ka por thung por-tep hadien u * Lap-pyr-em 

la ki jhur ki jhep ki syntiew ki skud (kiba dangshu 
dep thung ) ka Kordor ka ai um ia ki. Ka pynkhuid ka khur 
ka pynlang ia ki slaiap, ka kdiah ka pynkhein ia ki tnat ki 
shiang kiba la iap, ka seh ka thung diengshynram ban 
pynwah ban pynpur syntiew bad ba kin seisoh bha, Namar- 
ba ka long kaba smat kaba sting, kumta ka pynlah ia ka ban 
pyndep kham kloi ia kano kano ka kam ba ka la trei. 

Ka Kordor ka bang bad ka sngewbha ban trei ban ktah. 
Kam sngewtynnat ban shu shong jaipdeh kumta kaba bun 
hi ka por ka trei ka ktah la ha kam iing kam sem, ha ka 
dung ka peh ne ha ka puh ka dain ha kper ha prah. Lah ban 
kylli halade balei sha ba ka Kordor kam ju shongkli-kti lane 
ban shu pynleh nohei ia ka por ?. ka jubab ka long ba ha ka 
hi lada kam khih kam ksar kam trei kam ktah, u Ksuid un 

wan ban pynshat pynking ia ki jingmut jingpyrkhat jong ka 
bad lah ban mih ki jingpyrkhat khyllah kiba lah ban pyntroin 
bad pynjot ia ka jingim ha shisur bad ba synlar jong ka. 
Teng teng haba ka la sngewlhait ka ju pynlut por khyndial 
khynsoit ban lashongkai bad iathuh-khana bad la ki 
parakhynnah ba dangkhie samla (ki theilud). Nangta pat bak 
ka leit ban pyndcp ia ki kam ki jam ba dangsahteng. 

Ha ka por nohphai-sngi man ka sngi ka Kordor ka 
sangeh noh na kano kano ka kam ba ka trei Ka pynliim 
pynlang ia ka Wait la ii Mohkhicwka sailkti saitkjal bad 
nangta ka sa sdang ban shctja shot jyntah ( shct ja shcl jhur) 
khnang ba ki kmie ki kpa |ong ka kin km loh bam ja mict, 
haba ki tang shu wan na kaba ki trei ki ktah. Ha ba la dep 
ka shet ka tiw, ka sdang ban ai bam sa ia ki Sniang, ki syiar 
ba kin dup ioh ban bam bad ban puh ha ka por ba dangshai 
ha shwa ba kan set sem ia ki. 

Haba la pynmyllien, ki Sniang ki Syiar ruh tang shu 
nohphai sngi kine ha phyllaw ha kyndur (beranda) kek-kek, 
kuk-kuk, krep-krep, khruk-khruk ba ki ia ap ban ioh jingbam 
na kti ka Kordor. Kito pat ki Sniang ki Syiar kiba don sha 
kper kham pajih na Pshem (phyllaw ing) ki tang shu 
iohsngew ia ka sur ktien jong ka Kordor kiba khot kiba ting 
ia ki, ki ia march bad her pynstet sha ba ka don. Ia ki 
Sniang ka aibam aisa ha Yangkhoi (shyngoid) ia ki Syiar 
pat ka ai bam ia ki ha phyllaw ba kin ioh ban bam ban puh 
kat ba mon. 

Katba ki Sniang ki Syiar ki dang ia bam jingbam, ka 
pat ka lum ka lang ia ki Jain ki Nep ia kiba ka la that ha 
phyllaw. la kiba la rakhiang ka pyndoh ka khylliap, ia kiba 
dang jhieh dangsngem pat ka buh ia ki ha Dabor-dieng ba 
kan ioh thad pynrakhiang pat ia ki ha ka sngi kaba bud. 
Mar iakem iongrein ki sniang ki Syiar ki la iarung sha la ki 
sem shwa ba ka Kordor kan rung sha iing ka da leit peit 
leitkhmih bad set pynskhem bha ia ki sem jong ki, khnang 
ba ki Mrad ba bun jait kiba ju pyniap bad bam ia ki Sniang 
ki Syiar kim ym iohrung bad pyniap ia ki. Tang mar shu- 
rung shapoh iing ka leit ban tiew umkhluid khnang ba ki 
kmie ki kpa jongka kin ioh ban btha (bta) khmat bad saitkjat 
saitkti haba tang shu wan na Bri. 

Shwa ba i mei i pa jong ka kin poi ha iing, ka la dep 
pynbianglypa ia ka umsyaid ba kin bta khmat bad ban saitkti 
saitkjat ha Kyndondhari (Baranda) harud ka Dabor Umsyaid, 
ka la buh ruh ia ka Nup, u Sapiangrah (sohpairah), u 
mawkyrshut bad ia ka jain-niat ba kin dup ioh ban niat 
pynrakhiang ialade shwa ba kin rung sha iing. Katba ki kmie 
ki kpa ki dang iasaitkti-saitkjat, saitkhmut- saitkhmat, maka 
pat ha iingshetja ka pynsyaid Umsha ba kin ioh dih pynjah- 
sliang shwa ba kin bamja. Katba ki dangdihsha, maka pat 
ka pynsyaid ia ka ja ka jyntah khnang ba kin nymbam jajah- 
jatngam. 

KA LONG RUH KA KHYNNAH KARA 
RIEWBLEI 


Ka Kordor ym tang ba ka long ka khynnah kaba 
tipsngi, kaba minot ban trei ha ka kam ka duk, hynrei ka 
long ruh kaba sheptieng ia u Blei bad ka ju duwai phirat 
man la ka sngi. Man ka sngi ka tang shu khie naba thiah, ha 
Beranda (veranda pdeng) ka pyndaitlang iala ki shympriakti 
ka sdang ban nguh ban dem, ban duwai ban phirat da kaba 
ong “ Ah Trai kynrad Me Uba-lah Uba-iai, u Nongbuh, u 
Nongthaw, u Nongp ynlong, u Nongpynman, u Nongbuh u 
Nongshna ia ka longbriew man briew, u Nongker u Nongda, 
u Nongsneng u Nongkraw, u Nongpyndap u Nongpynbiang, 
to nangto na bneng to nangsneng nangkraw, nangker nangda 
na u Ksuid na u Khrei, u Dusmon, u Siar, u Nongshun, u 
Nongbishni, to nangkyndat nangkynting ia ka jaituh ka 
jaisngi, ia ka thait ka jrem sha krem sha kroh shaba sep ka 
sngi sha ba ngen u bnai. To nangaibor aisor ko trai-kynrad 
ia i mei pa ba kin shait kin khlain, iarap ruh ia nga Ah Blei 
ba ngan im-hok im-khuid ban koit ban khiah, ban kamai ia 
ka hok ka sot, ban im tipbriew ban im tipblei, banlong ka 
jingiaroh bad ka burom ia me (Trai-kynrad). To nangpynbha 
ia ka rep ka riang ka thung, ka tep, nangpynroi ia ki Sniang 
ki Syiar ba ngi la ri la sumar to nangda nangker ia ki na u 
Khlieng, ka Tyngap, na u Krong u Khla, na u Myrsiang, u 
Ksar, na ki Khnai- ki Bsong bad ba kin nangroi man ka sngi, 
khnang ba ngin dap ngin biang ka jingbam kaba hala ka 


( 13 ) 



Ka Samla Labang 

sngi. Shi- hajar nguh kumne man ka sngi ka sdang da 
kanguh ka dem da ka duwai ka phirat ha u Blei Nongbuh 
Nongthaw bad kam ju sdang la ka trei ka ktah khlem da 
kyrpad blei shwa. 

Man ka step kam ju pep ban pyndaitkti bad demngon 
ban pan jingiarap na u Nongbuh Nongthaw ba kan dep la ka 
trei ka ktah ba kan shait kan nang bad khiahkrat. Ha ka juh 
ka por ban lait na ki jingpynshoi basniew ba bun jait bad na 
ki jingpyrkhat khyllah ka ainguh iala U Kynrad Uba la iarap 
ia ka ha ki por baroh. Uba da Uba ker bad pynlait ia ka na u 
Ksuid u Khrei, na ka jingpang jingshitom bad na kano kano 
ka jingsniew ba kynsha bad na ki jingruma khnang ba kan 
dup iohthiah bha baroh shimiet bad ban dup lah ban khie 
ha ka por kaba biang, ba kan dup lah ban pyndep la ki kam 
ki jam bad ba kan lah ban iaroh bad ban ainguh iala u 
Nongbuh Nongthaw kham bha na kawei ka sngi sha kawei 
ka sngi. Ka kyrpad ruh ba u Blei Un ri Un sumar bad iarap 
ia ki kmie ki kpa jong ka. 

Ka jinglong ba palei bad ba tipblei jong ka, ka paw 
ha ka por ba ka bam ka dih. Ha shwa ba kan bam ka da 
duwai da phirat. Kam ju bam shwa ialade wat shi sapit ruh 
khlem da pynhap sohkhaw shi symboh arsymboh ha tbian 
ha madan, kum ka dak ka jingtyrwa ha u Blei Nongbuh 
Nongthaw, u Nongri Nongsumar, u Nongbsa u Nongbsiap, 
u Nongpyndap u Nongpynbiang ia ka jingbam bad ia ki 
jingdonkam jong ka baroh hata ka sngi. 

KA JINGLONG BADON-AKOR JONG KA 

Ka Kordor ym tang ba ka long ka khynnah kaba 
bhabriew hynrei ka long ruh kaba don-akor. Haba ki lok ki 
jor jong i mei i pa jong ka, ki wan donkam sha ki, kam ju 
iashongkailang ne sngap lorni ia ki jingiakren iakhanajong 
ki. Ka shu pynbiang ia u Kwai u Tympew (Pathi) khnang ba 
kitei ki paralok kin iabam pathi bamKwai , nangta bak ka 
leit ban pyndep iala ka kam. Hateng-hateng haba wan 
shongkai ki Samla-shynrang, ka iashongkai bad ki shiphang 
arphang hynrei kam ju shong slem lane shongmiet 
shongsynia. Ha ka Kordor hi ka sngew ba lada shongmiet 
than te kan nym lah shuh ban khie thiah ha ka por kaba 
biang bad ka jingmih na kata ka long ba kan nym lah ban 
pyndep lala ka kam hapoh ka por ba la buh ba ka dei ban 
pyndep ia ki. Ki Samla samhoi kiba wan shongkai kim shlan 
ban shongmiet dierpor ne ban kren danda phanda bad haba 
ki kren ki dahap pyrkhat arsien bad ki da thew kumno ban 
kren hakhmat jong ka. Ka ruh ka burom ia ki bad ka 
pynphaiktien da ki kyntien burom shongsbai khnang ba kin 
nym sngew-eiei namar ba ka bun kam kumta kam lah ban 
iashongkai slem bad ki. Kaba stem eh shikyntien arkyntien 
kwai lane shisien arsien dihduma. La katta ruh ka mynsiem 
jong ki ka shlei bad ka jingmut jingpyrkhat jong ki, ki her 
sha ka namar ka jingbha briew, ka jingsmat jingsting bad 
ka akor babha jong ka. Ka mynsiem jong ki ka kyndeh bad 
ka pluh haduh ba kim nangsuk ban thiah ban dem khlem da 
wan mih teng-teng ban wan peit wan khmih ia ka dur ka dar 
ba bhabriew bad ia ka jinglong babha jong ka Kordor. 



Ka Samla Labang 

Jait ba la kha bha sngt ka Kordor, katba nangmih ka 
sngi ka nangheh nangsan ha ka-rta, ha ka akor ka burom, ha 
ka ktien ka thylliej ha ryngkat ka jinglehkhuid bad sumar 
pran (sumar-met sumar-phat). Katba nangmih ka sngi ka 
nangmihdur mihdar arshah bad nangbha briew shuh 
shuh. Ki Ngap kiba sawhoin-hoin la kum u Sohlyngngi 
uba la ihbha, ki ramiangshyntur kiba dapdoh, ki bniat 
kiba ni lieh itynnat, u sniuh uba lam sawstem rongksiar, 
i khmut iba nep itynnat bad ki khmat kiba phyrnai ki la 
nangkylla rong bad itynnat arshah. I surktien iba jem 
jai-jai, ka rynieng ka ryniot kaba biang bad ka jingdon- 
akor kaba la ioh ia ka jingiaroh na baroh. Na khlieh 
haduh kjat ka la long shisha ka khynnah kaba la wandur 
nadong shadong. Ka long ruh ka khynnah kaba bitriam. 
Ha ka hi shimet kano kano ka riam, ka kup ka sem ka 
long kaba wandur wandar suda. Ki briew kiba iohi ia ka 
Kordor ki ong ba ka long kurn ka Syntiew-Latuthin katba 
nangshoh ka sngi katta ka nangsawtyrha, kumta ruh ka 
Kordor katba ka nangkhreh samla katta ka nangmihdur 
mihdar arshah. 

Ki Labangwah kiba dei iaid lynti narud kane ka 
kper sha lewkhainduli lane ki Laban gneng kiba hiar sha 
Labangwah haba ki iohi ia ka Kordor bad ia ka dur ka 
dar bhabriew jong ka kirn lah khlem da iakren ia kylli, 
ia tohkit ia ka jait ka khong bad ia ki kmie ki kpa jong 
ka. Da shisha ka dur ka dar bha briew bad ka akor babha 
jong ka, ka pynshohbiej ia kiba iohi ia ka. Ki samla 
shynrang bad ki jingmut jingpyrkhat jong ki ka her sha 

ka bad haba thiah baba shong ki phohsniew bad kren 
ruma. Ki riew rangbah pat kim tab kbiem da tied sbadem 
bad kren bapob lade “ Ab kba sbwa i mei ia nga ” bad 
yn dang myntoi aiu sbub ba yn dang kylli dangtobkit 
sbapbang jong ka. Ki tymmen ki longkmie pat kim lab 
kbiem da kren iarob “Ani* ka khun kl briew*’ . pbui- 
ske. 



Ka Sarnia Labang 

KABA DAP DA KA JINGSNGEWLEM 

Ka Kordor ka long nih ka briew kaba dap da ka mynsiem sngewiem 
iala ki para briew. Haba ka iohsngew ia ka jingud jingnam bad ia 
ka jingiam jinglynniar jong ki briew, ka lungmynsiem bad ka 
pangnud natnar jong ki. Bun sien ka iehnoh la ki kam ki duk bad 
leit Jngoh leit iarap ia kito kiba shem lanot da ka mynsiem 
sngewiem bad ba dap da ka jingisnei. 

Ki kmie ki kpa jong ka bunsien kim lab ban iabeh 
iatur sha ka kam im kam iap lane sha ki kam khawai dawai 
namar ki long ki nongbylla sngi pynban ka Kordor ka tur la 
ha ka iap ka sa, ha ka iap ka im, ka pang ka jhia, ka shitom 
ka shipa ha ka jaid ha ka kur, ha ki kha ki man, ha ki marjan 
marpa bad ha ki lok ki jor. Bunsien haba jia ka jingiap ki 
trai iing kim tip shuh ban pynbiang ia ki jingdonkam kiba 
bun dei ha kum kine ki khep ba ka Kordor ka pawkhmat 
bha la ha ka shet ka tiew, ka tongum, ka sait ka khlieng, ka 
kynrud kwai, ka khylliap tympew bad ka otjhur otdoh. Ha 
kum kine ki jingjia ki samla kynthei kine kymbrum, pynban 
kim shlur ban tur sha khmat bad baroh baroh ki ap bad kylli 
na ka Kordor ka-ei ka kam ba kin iatrei lem. Ka aikam aijam 
ia ki bad ki parasamla kim ju kyntait ban leh ia kiba ka la 
aiti ha ki ban leh, namar ki lohi ia ka mynsiem trei shitom 
bad iaka jingkitkhia jong ka ban leh ia kiei baroh, kiba 
donkam ban pyndep. Wat la ki jingkitkhia jong ka ha ka 
kam ki lok ki jor ha ka iap ka sa pynban kam ju klet ban 
pynbiang ia ka jingdonkam ki kmie ki kpa jong ka ha la ka 
iing ka sem. 

Kat kum ka riti ka dustur jong ki Labang, shisien ba 
ki la wan na ka ling kaba iapbriew, ki hap synreit um ialade 
(tang ha kiba dangsah ha ka niam u barim) na khlieh haduh 
kjat ha shwa ba kin rung sha la ki iing ki sem, khamtam eh 
ha shwa ba kin leit thiah leit dem. Lada wan pat na-ba 
iapmynsaw te ki hap ban pom da ka pyllengsyiar khnang 
ban lait na ka mynsaw ka mynsnam (ia kane ki leh tang 
kito kiba dangsah ha ka niam u longshwa manshwa) ki dang 
leh ia kane haduh kine ki sngi. Haba iap mynsaw dang bun 
ki briew khamtam kiba dangdon ha ka niam u longshwa 
manshwa kiba kiar ban leit sha kum kine ki jingjia. Hynrei 
ka Kordor pat ka thorn naphang bad ka leit beit sha kano 
kano ka jingjia ba sngewsih la ha ka iing ki para-kur, ki kha 
ki man, ki marjan ki marpa bad ha ki lok ki jor. Ynda ka 
leit phai sha la iing ka pyndep ia ki rukom ba dei ban leh 
baroh bad ha shwa ba kan thiah kam ju pep ym tang ban 
synreit um na khlieh ha kjat hynrei ka da sum artat. 

KA LONG KA KYNNAH KABA 
LEHKHUID BAD BA SUMAR MET 

Ka Kordor ka long ka briew kaba lelikhiiid bad kaba 
sumar lala ka met ka phad man ka sngi hashwa ba kan leil 
thiah ka da sum shwa bad shwa ba kan thiah ka da sleh da 
kyllan khlein Ryngkohknor (Kohkarang-Horn Bill) lane da 
ka khlein Ramaknah (Pipe horn bill) ia ka khmut ka khmat, 
ki kti ki kjal bad ia ki mat ki pung Ki jam ba ka phong ruh 
ki long kiba khuid bha, kam jii phong Jain hadiih ba kin da 
ingit bad shilom ban sail. Hadien ba ka phong shi sngi lane 
arsngi eh ka bujli noh da kivvci bad ka salt nob ia kiba ka la 
dep phong. Ia ki Jain ki kmie ki kpa jong ka ruh kam ju 
shah ha kin phong bun sngi lane haduh ban da smashit. tang 
ar sngi ba ki phong ka la sail noh ia ki bad ka la ai da kiwei 
pat ba kin phong. Ka ing ka sem ruh ka long kaba khuid 
bha narnar ba ka long kaba smat kaba sting ban sar ban 
pynkhuid ban niat ia ki pum-pum bad ban pynkhuid ia ki 
snur Thab-bawa. la ki paralok kiba wankai sha iing jong 
ka, haba ki leit phai kaju Icit on la ki haduh shyngkahkhim 
(khyrdop-gate) bad hadien ba ka la khang ia u I-ar u Mynnoh 
(gale) ka sa leit phai sha iing. la ka jing don akot jong ka ka 
paw ruh haba wankai ki lok ki joi lane ki sainla samhoi ba 
kam ju phah ba kin leitphai ha ka dum ka lyngngoh hynrei 
da u Kseh da ka prew ba kin tbeh ba loh kin ur kin btuit ha 
lynti ha synkieng. 

Ki khanatang ki iathuh ba ka jingkhuid ym tang ha ka 
dur ka dar. ka khmut ka khmat, ha ka riam ha ki Jain ba ka- 

phong hynrei hapoh iing hapoh sem ha ki khiew ha ki pliang, 
ha ka Beranda, ha ka phyliaw bad ha ka kper ka prah. Ka 
kper ka prah jong ki ka long kaba heh bad kaba iar pynban 
ka long ka bakhuid bad kaba itynnat da ka jingshatrong ki 
syntiew ki skud kiba har-rukom (laiphewjait) kiba phuh 
itynnat bad kiba pyniwbih suhsieng ia ka iing ka sem jong 
ka. Ki briew kiba dei iaid lynti narud kane ka kper kim lah 
ban shu iaidlait kumto khlem da sangeh ban peitkai shiphang 
arphang ia ka jingkynud sur ki Ngap, ki luwai, ki Sim, ki 
doh kiba wan kiba leit bad kiba kyntiap kjit umbang 
umthiang na uwei u syntiew sha uwei pat. 

Ha kane ka kper nalor ki soh ki pai kiba laiphewjait 
laiphewsker, ki syntiew ki skud kiba har-rukom hala ka jong 
ka jingsmaibih, kiba pynshoh-beij ia ki Nongleit Nongwan 
ka long u syntiew Latangjo, u ‘tiewmahadei, u syntiew - 
dongphur bad kiwei de ki syntiew jyrmi kiba pur kiba snoh 
ha ki dieng ha ki siej kiba don sawdong kane ka kper. (U 
Syntiew-latangjo, u syntiew -mahadei bad u Syntiew- 
dongphur ki dei ki jait syntiew kiba don ka jingsma iwbih 
kaba jur bha, ha kaba ki kynthei ki ju tynsat ha ki 
pankhyllong haba ki leit sha ka shad ka kmen ne sha ki 
jingkhawai dawai kiba heh. Ka jingsma-iwbih jong kine" ki 
syntiew ka long la kat ka jingsmaiwbih jong ki umphniang 
iwbih jong ka juk ba mynta). 

KA LEIT LUM LEIT WAH 


Na trai jong ii Lum-Saranthu mih laitylli ki wahciuid 
bad kita ki long ka wah Umpani, ka wah Unisuwc bad ka 
wah Pyrda. Baroh laitylli kine ki wah ki bym dajingai na 
shnong Deinkynthong. Ki long ki wah (streams) kiba ki 
Dohthli, Dohkha, Dohjai, Dohpyrthih, Shalynnai, ki 
Shersyngkai, Dohsynki, Makur, Dohthli stem, Dohthli 
Pyrthoh, Dohthli-jyrngam, ki Dohlun, Dohkymphriang, 
Dohshymprong, Dohkhaktung, Dohkhasaw (barit), Dohtham 
(lham siar), Dohtam-salen (rong lamstem), Dohtham-maw, 
Dohtham krem (ki jait tham kiba heh bad kiba lam iong ka 
snep) bad kiwei de ki jait doh-um. Ka Kordor wat lada kam 
ju loh por ban leit barabor sha lum sha wah kum kiwei pat 
ki paralok jong ka ki ioh. Hynrei hateng hateng khamtam 
ha ka por synrai, ka aiom kaba ki samla samhoi ki ju iaieit 
ban tong Shersyngkai ka ruh ka ju leit bad haba ka leit kam 
ju wanphai thylli tang ka Ruh, hynrei bunsien hi smain ha 
ban da dap ka Ruh. Haba ka tong kam ju tong ruma rutit 
kumba tong kiwei maka ka da peit ka da sylli kiba kumno 
ki sanium kiba shong-doh. Ha ki por leit lum leit wah ruh 
lah ban iohi ia ka jingsbun bad ia ka mynsiem sngcwlem 
jong ka ia kiwei pat. Haba ka iohi ba don ki paralok kiba 
shah brut (bym ioh eiei) ka shim ka sei napoh ka Ruh lajong 
bad ailem ia ki namar kam kwah bad kam suk hi ban iohi ba 
ki paralok jong ka kin lait phai thylli sha iing sha sem. 

Teng-teng pat ka Kordor bad la ki paralok, ki ia leit 
lum ban leit kheit tit kum ia u Tit-tung, Titlaliang, Titkjat- 

Syiar, Titkdait, Titsiej, Titshnong, Titrathud, Titnai, Tit-thed, 
Titja, Tit-thowaliap (u tit uba heh bad jem bler-bler), Tit- 
kymbu, Titlakhar (ka tit kiba shait mih tang ha ki 
Dienglakhar), Titsning, Titkymbukhla, (kynja tit kiba shait 
pynlong dawai ruh haba ingding) bad kiwei pat ki jait Tit 
kiba bit ban bam. Teng teng pat ka leit kheit jhur khlaw 
kum ia u Jangew, u Jathang, u laiang, Jamerdoh, Jarain, 
laremwahian, lamahek, laiur, lalatham Latynsah, 
Pylleindaku, lajaw, Wangmo, Wangkyr-yiat, Salaphiah bad 
kiwei de ki jait jhur khlaw. Ka Kordor haba ka leit wad 
jhur-khlaw kam ju wad kumba wad kiv^ ei kiwei ki paralok 
Jong ka tang sha ki jaka pdenglum. Hynrei maka pat ka ngam 
shapoh khlaw ban ioh ia ki jaitjhur ba bun jait. Ha kum 
kine ki khep ruh don hi ki paralok jong ka kiba shu ioh salit 
khyndiat khynsoit ki jhur katba maka pat shikhoh dakit iapar. 
Namar ba ka long kaba sbun bad ba sngewlem ia kiwei, ka 
shim ka sei na khoh lajong bad ailem ia ki paralok kiba 
duna. Kane ka mynsiem sbun bad sngewlem jong ka Kordor 
ka pynlong ia ki paralok jong ka ban ieid, ban sngewnguh 
bad burom ia ka. 

KA JINGLEHNIAM BAD KA RIAM KA 

BEIT 


Hapoh ka thain Labang, Ilaka u Doloi Nongphyllut, 
ki jinglehniam kiba kham kongsan ki long, ka Phur- 
nohleiaw, ka Bamja Tyngkong, ka rahshyieng bad ka Phur- 
rator. Kine baroh laitylli ki long ki jinglehniam na ka bynta 
kiba iap ha shwa ban thep ia ki Shyieng Jong ki hapoh ka 
Mootyllcin ka Mootymmoh (ki Mawbah ne ki 
Mawthepshyieng). Ha kum kine ki jinglehniam, ka Raij ka 
Muluk ka shim ia u khrong u Tri, u Synniang u Bynhei tang 
na ki long iing longsem kiba iaid beit iaid ryntih ha ki kam 
shongkha shongman, kiba iashong tang para ba iadei kynsai. 
Hynrei na ki long iing ki longsem kaba ki khot ha ka klien 
Labang, ki walaisnem, ki walai paruid, laipasan, ki walai 
Nia, lai beikha (kiba shongkha bad ki pakhynnah....) kum 
na kine ki iing kim ju shim ia u synniang u bynhei. Ka long 
iing long sem jong ka Men Phyrnai bad u Woh Jibon ka 
long kawei na ki long iing kaba dangbat pyrkhing ia ka 
rukom shongkha shongman ba dei ban ia shongkha tang 
parakynsai, kumta ha ka khrong ha ka tri ha u synniang u 
bynhei, u shyllap u shylliang jong ka Raij ka Muluk, kim ju 
pep ban khrong na ka iing jong ki bad maki ruh kim ju pep 
ban iashim bynta ha kiba kum kine ki jinglehniam. 

Ka sngi Phur-rator ka long ka sngi kaba khraw ha ki 
long iing longsem kiba iaid beit ka niam ka rukom. Ha kum 
kane ka sngi kaba khraw kiba don ba em ki riam ki beit bad 
ki kup ki sem da ki khor ki khriam ba remdor, kum ka 

Ryndia, ka Muka, ki Kpiengksiar bad kiwei ki jingdeng ba 
kordor. Kiba kham duna ka ioh ka kot ki riam ki bcit katba 
ki lah ban ioh. Ki Rangbah pat ki pyndonkam da ka Phali 
ka luspong (Jainspong), ki Kpieng Monmala (ki Kpieng 
ksiar kiba heh kiba shong khap-khap bad ki Paila) bad kiwei 
de ki jingdeng ba-kordor bad ba remdor. 

Ha kum kinc ki sngi kiba khraw ba ki pyndep ia ka 
niam ka rukom kat kum ka hukum, ka long rub ka sngi 
pynirong ha ka riam ka bcit bad ha kaba kum kane ka sngi 
kiba riewspah ki sei ia ki Jain ba remdor bad pyndonkam ha 
kum kane ka khep. Ki ‘theilud kiba duk pat bunsien ki hap 
ban pan kylliang ia ki jingriam jingbeit na ki paralok kiba 
don kiba em khnang ban iamih iapaw ha khmat kiba bun 
kiba lang. Ka Kordor pat wat la ka long ka Samla kaba wan 
na ki long iing longscm kaba duk, hynrei kam ju khuslai ka 
hun ha ka riam ka beit lajong katba ka ioh ei. Namar ba ki 
long kiba duk, kumta kam don jingdeng jingphong kiba 
remdor, la katta ruh ha shwa ban mihlum ha ka Phur-rator, 
ka da pynbianglypa ialade bad ia ka riam ka beit jong ki 
kmie ki kpa jong ka, ka da kyllan ia ki da ka khlein 
Ryngkohknor (kohkarang) khnang ba kin khuid bad phyrnai 
bha. Kum juh ia ki jain ki nep ba phong u kpa ka da pynbeit 
bha bad ia ka waitlyngkai (Waitlam) ia ka Stieh ka da shut 
ba kin khuid bad itynnat bha. la ki Tdong ki Rynniaw, u 
Symphui u Symphiah jong u kpa ka da pynkhuid bha ia ki, 
khnang ba ynda mih u kpa jongka ha ka shat ka pastieh ba 
un iphuh iphieng bad phyrnai bha. Ka Kordor kam ju iapan 
kylliang ia ka riam ka beit hynrei ha ka riam ka beit baduk 

basuk lajong. La katta ruh ka phuh ka phieng namar ba ka 
long kaba bhabriew tam hapdeng ki ‘Ihci-samla, hapoh ka 
thain Labang, llaka u Doloi Nongphyllut. 

Hapoh llaka Labang-Nongphyllut kawei pa kawei ka iing 
kaba hap u khrong u tri ne u synniang u bynhei ka dei ka kamram 
jong ki ban iashim bynta ha ka suit ka shor ka iatheh ka iaphlai 
ia u shyllap u Shylliang, u shiliang u shiphiah u kwai u tympew, 
ka ladaw, ka laphiah (kait-laphiah) bad kivvci de ha ka tyllein 
ka tymmoh jong ka kur ka jaid na ka bynta ki mynsicni kiba la 
khlad-noh kum juh ka mane-khlong (sam kiad sam harak sam 
sidhiar) ia ki Ma ki Woh, ki Sankni sankpa, ia ki Sankur - 
Sankmai ki Rangbah Jong ka raij khamtam ia u Kni Waheh 
jong ka kur ka jaid (u Kni Rangbah duh jong ka kur) kum juh 
ia ki Ma, ki Woh, ki Hymmen ki Para, ia ki kharim, khathymmai, 
ia ki Paruid ki Pasan (Pasan-Pakhynnah) bad ia kito baroh kiba 
dang don jingiadei. Ha kaba kum kane kajingiashim bynta, ki 
para-ralap para rabi (kiba dang iadei rta) jong ka Kordor, hala 
ka riam ka beit Muka-Ryndia baroh kiba la don khun donkti 
suda bad kiba la ringsti ka sniehdoh hynrei ka Kordor pat wat 
ha ka riam paidbah kane lymphuin ha ka dapdoh ka khmul ka 
khmat, ki kti, ki kjat bad ka met ka phad. Haba ka iaid mane 
klong na uwei u kni sha u wei pat baroh baroh kim lah khlem 
da pynbud khmat ban ioh peit ia ka jingbha briew, ka 
jingkhiathew, ka jing-don akor bad donburom jong ka. 

Ki paralok ba ia ryngkat rta jong ka baroh kiba la don 
khun don kti suda, ki la ringsdot ka dur ka dar, ki la mih ki 
niangmang (langsnam ki ngap) bad ki la i-iawbha. Hynrei 

ka Kordor pat lymphuin ka dapdoh naduh khlieh haduh kjat. 
Ki bricw kiba lawan shim bynta ha ka phur ka siang haba ki 
iohi ia ka (kordor) baroh baroh ki iashat-khmat sha ka bad 
kdew kti sha ki kmie ki kpa jong ka haduh ba ki riih ki la 
sngewkhyllew ban ioh ia kum kane ka khun kaba la iaroh 
bad pynbud khmat da baroh. 

LASHEI U NAM JINGIEID lA KA KORDOR 


Ki sngi ki taiew, ki bnai bad ki snem ki iaid sted, khlem 
sngewthuh na ka jinglong khynnah ka Kordor ka la poi sha 
ka jinglong theisamla. Ki Sarnia shynrang kiba najan kiba 
najngai kiba rung kiba mih khlem da kutla kum ka Sympa- 
ngap. Ki kmie ki kpa ki ap ba kan kynjoh ktien ba kan seng 
bad tei noh iala ka longiing longsem, phewse lada ap katno 
katno ruh kam shym la kynjoh ktien satia. Namar ba kam 
pat ibha iano iano ruh lane lap ia u samla briew uban iadei 
dur iadei dar bad ka. Na ka liang ki kmie ki kpa haba ki la 
iohi ba ki para rata Jong ka ki la ioh khun ioh kti lut, ki la 
sdang ban duh jingkyrmen bad ki la pyrkhat lymda ka 
Kordor kam pyrkhat bha lah ban duh jait. Ka Kordor kam 
ipatiaw ne pyrwa eiei ruh ban shim noh la ka kyrdan 
longkmie. Hynrei jar ka bhah ka bynta ba la buh u Nongbuh 
Nongthaw, pleng dang don hi u Samla briew ba na ka shnong 
Madan-Um-i, u khun phrangsngi jong ka Men Tudiah War 
uba kyrteng u Paila bad u long uba bha-briew bha, ia uba ki 
briew kim shym la put turoi ia ka jingbha shynrang, 
jingkhlainbor bad ia ka jinglong babha jong u. 

U Paila u la long u Samla uba la pura bha, uba la dap 
33 snem ka rta, u briew u bym ju mih na shnong na thaw, 
uba demkhui ha ka rep ka riang une kynjrem jlis dang ha 
iing kmie ban peit bad sumar iala ki kmie ki kpa, ia ki para 
bad ia ki pyrsa de. Ha la shnong ha la thaw, kumba ka shnong 
Oeikynthong ka iaroh ia ka jingbha briew, ka jinglong babha, 
jingdon akor bad ha khmat jong ka, ym don u duk ym don u 

fiewspah baroh ki long kiba iaryngkat kyrdan. Ki Samla ki 
samhoi, ki khynnah ki khunlung, ki riewkynthei, ki kup shiliang, 
ki sem shiliang bad ki rangli ki Juki baroh ki ia sngewshngain 
haba don ma u. Kane ka jinglong babha jong u, ka la pynlong 
ia ki nongshong shnong bad kito kiba iadei kam bad u ban ieid 
bad burom ia u. 

U Paila wat la u ia don la 33 snem ka rta pynban ym don 
ba tip ba ithuh ia u lait na ki parashnong parathaw, namar um 
ju mih na la shnong. Ha ka snem 1858, jaid ba dei ba ki phur- 
nohleiaw na ka iing i Meikha jong u, te kumta u la shim bynta 
kum uwei na ki Nongshad-pastieh ha ka Phur-rator. Ha ka sngi 
ba long ka Phur>rator, u Paila u la iphuh iphieng bha ha ka 
riam shadpastieh jlis ha ka Spongmuka, ha ka Jingitynnat ka 
sniehdoh, ha ka jingphuh samrakhie lynter rymmuin, ka khmut 
ka khmat kaba wandur wandar bha, kynjnum i khmut iba nep 
itynnat bha la kum ba stah da u Paintali bad shisien ong hi u la 
long u samla uba bhabriew la kumba oh nadong shadong (la 
kum u ‘naikhatsaw-synia). Ha kata ka lympung u la long u briew 
uba bhabriew tarn na baroh ki ‘rangsamla ba don hangta. Ki briew 
kiba iohi ia u ha kata ka jingpastieh, kirn lah khlem da kylli da 
pyrthew, u dei uba nangno, u khun jongno bad u dei na ka jaid 
ka kur jong no. ki ‘theilud kiba iohi ia u, ki la shu peitseh ki 
khmat bad ki 'menkmi ki la shu tied shadem bad thapthnga 
(thapshyllangmat) ba ym long shuh ba yn dang ia kylli ia pyrthew 
namar ba la dier ka por bad noh ka rta. 

Ka Kordor kaba don ha kata ka lympung Pastieh Phur- 
rator ka tang shu la iohi ia u Paila, ka shadem jong ka, ka 

kyndeh bad ka jingsngew ba khluid ki skhor bad ki ngap 
jong ka ruh ki khluidsaw-hain hangta hangta hi ka la 
sngewthuh ba ka ieid ia u. nangta ka la thew ka la woh, ka 
la bishar bha bad u long u samla uba iadei dur bad ka. Wat 
la ka la tip bad sngewthuh ba ka ieid ia u hynrei kam nud 
ban khlei ne iathuh hala ki kmie ki kpa, lymda u Paila u 
pynpaw la ka jingieid jong u ia ka. 

Hadien ka Phur-rator, ka jingbha briew bad ka main 
shynrang jong u paila ka la saphriang ha kylleng sawdong 
hapoh ka Ilaka Labang-Nongphyllut ka Kordor naduh ba 
ka la iohi ia u Paila kam naniohthiah iohdem shuh, ka 
mynsiem jong ka, ka her satang sha u. Kumta ha kaba 
khatduh kam lah shuh ban kun tang halade hi khlem da 
pynpaw iala ka mon hala ki kmie ki kpa. 

Haba la buh bynta u Nongbuh-bynta u Nongsam-bynta 
ba kam long kaba bha ba u ne ka briew ban sah marwci, 
kumta ha kawei ka sngi lew Umwasoo (Umbasaw) katba ka 
Kordor ka dang ap ia ka jingwan jong ki Nongdie 
Dohkharang (smoke fish) na Dawki ha kawei ka dukan ba 
die khapuria, hamar kata ka por la wan thied khapuria u 
paila na kata ka dukan. Katba u dang kylli dor, kynsan 
kynsan ther u slap bad u phria uba jur. U Paila ban lait na 
ka jingmynsaw bad na ka jingjhieh u la phrung bad thynnian 
ialade shapoh kata ka dukan ha kaba ka Kordor ruh ka don 
hangta hynrei katba u slap bad u phria ki nangjur kumta u 
nang thynnian ialade shapoh ka dukan bad ynda la jem u 
slap bad u phria, ki briew ki la sdang ban ia mih iwei hadien 

iwei pat dei ha kane ka por ba u la iohi ia ka Kordor ha 
kyndong jong kata ka basa diektung. U ruh mar iohi ia ka u 
la sngew tied jur u klongsnam jong u bad hangta hi u la 
sngewthuh ba u la lap ia ka briew ba u la iaiwad la kham 
slem mynta. Hangta baroh arngut ki la shu iapeit ieid iwei 
ia iwei pat. Haba la rang u slap bad u phria baroh arngut ki 
la mih na kata ka dukan hala ka jong ka jong ka thied ka 
pet. 

U PAILA BAD KA KORDOR 


Hadien ba la rang u slap bad u phria hynrei ka 
suinbneng te ka khriat bha. Kiba bun ki dukan die-Ja die- 
Sha ki la lap ba kloi bad khangnoh, lait satang ka Dukan u 
Thlun. Ka Kordor kaba la jhieh ki jain na ka jingjaw umslap 
ha ka basa die ktung ba ka riehslap ban pynsyaid ialade ka 
kwah ban dih-noh da ka Sha kaba syaid ba kan dup syaid, 
Kumta ka rung bad ka dihsha ha dukan u Thlun. Kalba ka 
dangdihsha une lymphuin u Paila u briew uba ibha mynsiem, 
ba i jemnud, uba jemktien bad uba phuhsamrakhie lynter. 
U Paila ruh u tang shu iohi la ka Kordor ka la pynshohbiej 
ia u ym tang ba ka long kaba bhabriew hynrei ka surkren 
jong ka ruh ka long kaba sngewtynnat bha. 

U Paila katba u dangpeit ia ka Kordor, ka jingbha 
briew jong ka ka nangjur bad u la iohi ba ka long kaba biang 
nadong shadong, naduh khlieh haduh kjat. Kumta u la rai 
hala ka mynsiem ba un pynkut noh ia ka jinglong samla 
jong u bad ban iashongkha noh bad ka Kordor lada ka bad 
ki kmie ki kpa jong ka ki mynjur ia kaei kaba un sa tyrwa 
ha ki. Dei ha kata ka dukan sha jong u Thlun ba ki la sdang 
ban iakren bad ia kylli ruh iala ka kur ka jaid bad la pynithuh 
ialade iwei ia iwei pat. Wat la ki dei ki samla briew (Rang 
& Theisotti) pynban haba ki iakren pynithuh ialade kim 
sawkyrang shuh naba ki la ihbha ka rta. 

Jait ba dei na kajuh ka lynti lew baroh arngut ki iamih 
bad ia iaidlang. Ha ki Labang kiba dangbat pyrkhing ia ka 

ain ka riti ka dustur, kiba dang ri kyndong ia ki ‘tien sneng 
tienkraw’ u ma u woh, haba dang ia samla briew ki dang ia 
iaidkiar ka buddien budphrang. Wat la ka long ka lynti khlaw 
kaba ma pynban ka Kordor hi ka bud thop shithop nadien u 
Paila. Shwa ba kin ia khlad sha Madan-Um-i bad sha 
Deinkynthong, ka Kordor ka la ia kynduh bad la ki para 
marjan shnong na Labangwah kiba shu iadep bam jasong 
na shnong Mynriah. 

Ka jingiatreilang ka Mariang lyngba u slap bad u 
phria, ka la long ka jingiakynduh kaba shohmynsiem ia u 
Paila bad ka Kordor. Ha ka jingleitphai jong ki sha la ka 
jong ka shnong, ka Kordor lynter lynti ka shu kynud ia ki 
jingrwai samla. la ka jingkmen jong ka, ka Kordor kam shym 
la lah shuh ban buhrieh, ka tang shu poi ha iing ka la iphuh 
ipieng ka dur ka dar bad ikmen artat. Ka Kordor ka la iathuh 
“Mei, Pa, hynne ha lew nga la ia kynduh ia u Paila ha Basa 
ktung bad ha dukan Sha, ngi la iohlad ruh ban pyniaithuh 
ithaw iwei ia iwei pat; ngi la ioh ruh ban iakren ban iakhana 
ban ia kylli ia ka jait ka khong, ia ka shnong ia ka thaw bad 
u Paila u la ong ba un sa wankai sha iing jong ngi. Haba 
nga la bishar ia kiei kiei baroh te ngam artatien ban ong 
imat u la don jingmut ia nga kein mei/ pa ” la phla hok ka 
Kordor. 

“ Nga sngewkmen shibun kein khun ban ioh sngew ia 
kine kiei kiei ba phi la iathuh bad ngin duwai ngin phirat ba 
u Blei Un pynurlong ia kane ka jingsngew jong phi “ la 
phai ktien ka Men Phyrnai bad u Woh Jibon. Ki kmie ki 

kpa jong ka Kordor ba kim kwah ban duhjait na ka iing ka 
sem jong ki, ki la nanglur ia kine ki Tyllawding ba kin 
nangrhem bad nangskhem ha ka jingiaieid. Kane ka juh ka 
jingsngew na ka liang ka iing ka sem jong u Paila. Ka Kordor 
wat lada ka la ithuh ithaw bha bad u Paila ha dukan Sha u 
Thlun ha lew Umwasoo pynban ka ap dngong ia ka jingpyni 
pynkdew ka kmie u kpa kiba long ki Nongialam bad ki 
Nongbtin lynti ia ka lawei jong ka bad hadien ba ki la ia 
sngewthuhlypa hala rympei shikmie shikpa bad shikhun ki 
la rai ban leit ia kynduh ia ki kpa jong u Paila. 

Kumba dei ka dustur ha ka thain Labang-Nongphyllut, 
wat lada ka kynthei briew ka iapmat ia uno uno u briew 
ruh, pynpaw ym lah ban pynpaw ia kata ka jingieid da ka 
kynthei, lymda u shynrang la ne ki kmie ki kpa jong u 
shynrang ki pynpaw nyngkong ia ka jingieid ia ka. Ha ka 
sngi kaba bud ka kmie u kpajong u Paila ki la wan ia kynjoh 
ktein ia ka kmie u kpa jong ka Kordor bad pynpaw ba u 
khun jong ki u Paila u don jingieid ia ka Kordor. Ki kmie 
ki kpa jong ka Kordor kiba dangwad dang it ia u Paila, u 
long u briew uba kumno ioh yn babe pat ka khun jong ki. 
Ki shu jubab pynhun ba kin dangwad jingmut shwa na la ka 
khun. 


U Paila uba la raikut ban pynkut iala ka jinglong samla 
ha ka Kordor, u la pynpaw ha khmat ka kmie u kpa ba un sa 
wad briew noh katba dangim ma ki bad kyrpad ia la ki kmie 
ki kpa ba kin leit kynduh biang ia ki kmie ki kpa jong ka 
Kordor bad ba kin ai ka jubab kaba biang ba un thikna. 

Ha ka jing ia kynduh ki shikmie shikpa jong ki arliang 
mamla, hadien ka jingkylH jingiatohkit, la shem ba ym don 
kano kano ka wit, ka wa, ka arliang, ka arphiah, ka pakhar 
u klong u Skaw bad ha kata hi ka sngi ki la ia pynbeit ba ki 
khun jong ki kin iapoikha ha ka hok kat kum ka hukum bad 
la iabuh sngi ruh ban iapynhap synjat-lator kat kum ka riti 
ka dustur kaba la saindur da ki Sainpyrkhat jong u longshwa 
manshwa. 

KA PYNHAP SYNJAT I.AIOR 

Shu a ba kin la j>oikha ki ailianj.^ manila ki la labuh ia ka 
poi ban la khangkwai la u sainia bad ka * jmla Ka pof kli wv kw.u 
ka long ka por la ki ailian^i mamla ban x'lipoi [>ah I n mJi 
lalhiih siiala ki kui ki jaici ki klia ki nuii> i ui 1 1 k> mm. ki ]ot ha ka 
Khan ' u kluui jong ki kiii lapoikha poiiiKin man ha k. liok had ka 
burom Ka por khangkwai k4i long luh ka poi ha k iba ki arlning 
maniia ki pynkhrch la ka bang ka b. na I'an pMiloiig la ka 
pngkluiwai kat kuni ka jinglaii jong ki 

Shi laieu/ hhwa ba ka Koidor bad u l^aila. kn» shim la ka 
jnigk>ntievv kunm, baioh arhang ki la p\nkhrcli la ka Haiak ka 
Sidhiar ban loh mil mhshoi ha kata ka siitn Shisngj %h\\a ban Icil 
shdu la u shyniang (padal ka lalong shisha kii sm^j kab i-khia'^ ia 
K i loivanng longs "in joni* ka Kordor bad n P n(a lui^iar ki Kha ki 
Man ki Kharim bad ki khath\mniai ki kur ki I nt bad ki I ok ki 
foi ki Kher ki Mci ki la lauan na ka hvnt 1 1 in sakln la ka jingkiru 
k\idan )ong ki arngut dia ka k>idan Ion 'kpa loiiL^kinic 

tia ka sainp>ikhat |ong ii longshua nunshw i u Kniuahch 
Liba dci pyndcp la ka main ka uikom ki ihoh k » |er lomj ka 
shonekhc, shonginan u ia lah ban tip la Ka jonu I* i aingiii 
lang na ki dak na ki >hini |ong ka mam ka lukom ImilP i u Kloim 
11 Skau, ka Haiak ka Sidhiar, na ka hem ka lup u k'^ n n I\ mptuv 
Jail ha la thoh "‘Dba 1 hoh *' bad pyndei bh\ leimkiimiz In ila Ma 1 1 
(BIci), baroh ki jnglchniarn ki long kiba laid but laidisritih Ka 
hem ka liipjongu l>inpcu (Pathi) u Kuai k i sohh n*f\ir lyruhiang 
ka Haiak ka Sidhiai ha u klong u Skau ki bha ki miat kumba nd 
kumba nam kumba khol kumba ting L>ngba kmc ki iiak ki shin 


m 

kiba paw tyngkrein bad la sngewthuh ba ka jingiashongkha 
shongman jong ka Kordor bad u Paila ka long kaba neh junom, 
kin ym iaphetlok lane pyllait sanshyieng lymda la pyllait na u 
Kynrad da ka jingiap bad ka la long shisha kumta ia ka Kordor 
bad u Paila. 

Kine ki arngut ki la im ka jingim ka bathymmai, ki la 
ioh ki khun ki kti shynrang bad kynthei bad ki la im 
shongsuk shongsain kum kawei ka doh kawei ka snam haduh 
ka jingiap. Kumba long ki kmie ki kpa, kumta nih ki khun 
ki long kiba tipbriew tipblei, kiba bha shynrang-bha kynthei 
(bhabriew) kiba bha akor ki la nangiar nangphuh u Tnum u 
Tyndai ha ka jingbha bad ha ka jingtiengburom ia u Blei. 
Ka jinglong jingman jong ki (khun) ka iadei thik thak bad 
ka jing ong ka ktein ka jong u Blei '' ki Soh ki babha ki sei 
ia ki Soh ki babha*'. 

